מצעד האביב
אם יבשו שלוליות; ואם פרחו הפרדסים,; אם ירשו נוריות; את מקומם של נרקיסים,; זה סימן שאביב; כבר מטייל על הכבישים; וחלון יש לפתוח; ולסלק את התריסים.; צבעוני עלה בואדי,; חמורים רועים בניר,; ואני פתאום שמעתי; כל ארצי דוברת שיר.; כי כאן האביב הוא בן יומיים; כאן האביב ימות צעיר.; כל מי שעוד יושב בבית; הוא פיסח או נזיר,; כן, הוא פיסח או נזיר.; על פסגת הר השלג; נעלה ביום כחול; וישר לאיילת; נתגלגלה במשעול.; בחצר בחולתה; על הדשא נרדם; ומשמה למטה; נתקדם עם הירדן.; בחורשת גנוסר,; נטפס על עץ תמר,; בארבל נגלגל; אבנים מראש ההר.; כי כאן האביב...; סערה של חולות; אז תישאנו עד לסדום; בוקר טוב גברת לוט; היה נעים - היי שלום; בין שיחי המלוח; לעין גדי נתרחק; במפל עם הרוח; והמים נשחק; דרך נחל ערוגות; נחזור זוגות-זוגות; לא נשכח על החוף; לאסוף פרחי הרדוף; במכתש הכי גדול ; נמלא בקבוק עם חול; במצדה על הקיר; חתימה גדולה נשאיר; מעלה עקרבים; שבי ילדונת על גבי; התחזקי, אין דבר; כבר באים להור ההר; לו נגיע לפחות; עד לעין אורחות; עוד מעט, עוד מעט; ואנחנו באילת!; כי הצבעוני עלה בואדי; וחמורים רועים בניר; ואנוכי עד כאן הגעתי; אך עדיין לא תם השיר; זה הזמן חלון לפתוח; אל נופי ירוק מרהיב; נא לזכור ולא לשכוח; פעם בשנה אביב...; פעם בשנה אביב...; פעם בשנה אביב!; 